**ՀԻՄՆԱՎՈՐՈՒՄ  
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՂԱՐՔՈՒՆԻՔԻ ՄԱՐԶԻ ՄԱՐՏՈՒՆԻ ՀԱՄԱՅՆՔԻ ԲՆԱԿԻՉ ԳԵՐԱՍԻՄ ԿԱՄԻԴՈՍԻ ՀԱԿՈԲՅԱՆԻ ԱՆՈՒՆՈՎ ՀԱՇՎԱՌՎԱԾ ՀԱՇՎԱՌՎԱԾ MERCEDES-BENZ 500 SL ՄԱԿՆԻՇԻ ՓՈԽԱԴՐԱՄԻՋՈՑԻ ԳՈՒՅՔԱՀԱՐԿԻ ԳԾՈՎ ԱՐՏՈՆՈՒԹՅՈՒՆ ՍԱՀՄԱՆԵԼՈՒ ՄԱՍԻՆ» ՄԱՐՏՈՒՆԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Նախագիծը մշակվել է Հարկային օրենսգիրքի 245-րդ հոդվածի 2-րդ մասի պահանջներին համապատասխան։

Մարտունի համայնքի բնակիչ Գերասիմ Կադիմովի Հակոբյանը դիմել է Մարտունու համայնքապետարան՝ խնդրելով արտոնություն սահմանել իր անունով հաշվառված MERCEDES-BENZ 500 SL մակնիշի, 19SO864 պետական համարանիշի փոխադրամիջոցի գույքահարկի գծով։ Դիմումում նշվում է, որ նա նշված փոխադրամիջոցի պետ. համարանիշները 2021 թվականի հուլիսի 26-ին հանձնել է ՀՔԽ/ՄՌՈ/՝ մտածելով, որ մեքենան խոտանվել է։ Սակայն մեքենան չի խոտանվել, այլ կատարվել է համարանիշների ժամանակավոր հանձնում։ Նշվում է, որ սոցիալապես ի վիճակի չէ վճարել՝ հանդիսանալով 86 տարեկան թոշակառու և անկողնային պառկած հիվանդ։

Համաձայն Մարտունու համայնքապետարանի կողմից 20.02.2023 թվականին տրված տեղեկանքի՝ վերը նշված փոխադրամիջոցի 2021-2023 թվականների ապառքը կազմում է 463500 դրամ, տույժը՝ 32569 դրամ, 2021-2023 թվականների համար վճարման ենթակա գումարը՝ 496069 դրամ։

Համաձայն հարկային օրենսգրքի՝  համայնքի ավագանին համայնքի ղեկավարի ներկայացմամբ և համայնքի ավագանու սահմանած կարգով (սահմանված չէ) կարող է սահմանել փոխադրամիջոցների գույքահարկի գծով արտոնություններ և դրանց մասով կայացնել փոխադրամիջոցների գույքահարկ վճարողի փոխարեն համայնքի բյուջեից վճարում կատարելու որոշումներ: Համայնքի ավագանու սահմանած արտոնության գումարը չի կարող գերազանցել տվյալ հարկային տարվա համար փոխադրամիջոցների գույքահարկի գծով համայնքի բյուջեի հաստատված եկամուտների տասը տոկոսը: Համայնքի ավագանու կողմից փոխադրամիջոցների գույքահարկի գծով սահմանված արտոնությունների գումարների դիմաց Հայաստանի Հանրապետության պետական բյուջեից համայնքի բյուջեին լրացուցիչ դոտացիաներ չեն տրամադրվում:   
 Առաջարկվում է արտոնություն կիրառել Գերասիմ Կադիմոսի Հակոբյանին պատկանող MERCEDES-BENZ 500 SL մակնիշի, 19SO864 պետական համարանիշի փոխադրամիջոցի գույքահարկի գծով՝ 496069 դրամի նկատմամբ։

Փոխադրամիջոցի գույքահարկի գծով արտոնություն սահմանելու մասին նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։   
  
 Փոխադրամիջոցի գույքահարկի գծով արտոնություն սահմանելու մասին նախագծի ընդունման կապակցությամբ համայնքի բյուջեում ծախսերի ավելացում կամ նվազեցում չի նախատեսվում, իսկ եկամուտները կպակասեն 496069 դրամով։

**ՀԱՄԱՅՆՔԻ ՂԵԿԱՎԱՐ՝ ՀՈՎՀԱՆՆԵՍ ՀՈՎԵՅԱՆ**